CELEX: 32007D0099
Language: sl
Date: 2007-02-14 00:00:00
Title: 2007/99/ES: Odločba Komisije z dne 14. februarja 2007 o spremembi Odločbe 2005/692/ES o nekaterih ukrepih zaščite v zvezi z aviarno influenco v Južni Koreji (notificirano pod dokumentarno številko C(2007) 410)( Besedilo velja za EGP).

15.2.2007   
            
            
               SL
            
            
               Uradni list Evropske unije
            
            
               L 43/35
            
         
      ODLOČBA KOMISIJE
   
   z dne 14. februarja 2007
   o spremembi Odločbe 2005/692/ES o nekaterih ukrepih zaščite v zvezi z aviarno influenco v Južni Koreji
   (notificirano pod dokumentarno številko C(2007) 410)
   (Besedilo velja za EGP)
   (2007/99/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2) in zlasti člena 22(6) Direktive,
   ob upoštevanju naslednjega:
   
               (1)
            
            
               Po izbruhu aviarne influence, ki jo je decembra 2003 v jugovzhodni Aziji povzročil visoko patogeni sev virusa H5N1, je Komisija sprejela več zaščitnih ukrepov v zvezi z aviarno influenco. Med omenjene ukrepe sodi zlasti Odločba Komisije 2005/692/ES z dne 6. oktobra 2005 o nekaterih ukrepih zaščite v zvezi z aviarno influenco v tretjih državah (3).
            
         
               (2)
            
            
               Južna Koreja je 25. novembra 2006 potrdila izbruh visoko patogene aviarne influence, ki jo povzroča sev H5N1, na perutninski farmi na jugu države.
            
         
               (3)
            
            
               Po sedanji zakonodaji Skupnosti lahko Južna Koreja v Skupnost izvaža samo surovo hrano za hišne živali ter nepredelana posamična krmila, ki vsebujejo katere koli dele perutnine, jajca za prehrano ljudi in neobdelane lovske trofeje katerih koli ptic.
            
         
               (4)
            
            
               Zaradi nevarnosti, ki jo vnos visoko patogene aviarne influence v Skupnost predstavlja za zdravje živali, je primerno, da se kot takojšnji ukrep začasno ustavi uvoz teh proizvodov iz Južne Koreje.
            
         
               (5)
            
            
               Odločbo 2005/692/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Člen 3 Odločbe 2005/692/ES se nadomesti z naslednjim:
   
      „Člen 3
      Države članice začasno ustavijo uvoz iz Malezije in Južne Koreje:
      
                  (a)
               
               
                  surove hrane za živali in nepredelanih posamičnih krmil, ki vsebujejo katere koli dele perutnine;
               
            
                  (b)
               
               
                  jajc za prehrano ljudi; ter
               
            
                  (c)
               
               
                  neobdelanih lovskih trofej katerih koli ptic.“
               
            
   Člen 2
   Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 14. februarja 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Direktivo 2006/104/ES.
   
      (3)  UL L 263, 8.10.2005, str. 20. Odločba, kakor je bila spremenjena z Odločbo 2006/521/ES (UL L 205, 27.7.2006, str. 26).